Anotācija (ex-ante) 25-TA-1426
Izdrukāts 29.07.2026. 23.55 - 8.0 Redakcija
Anotācija (ex-ante) 25-TA-1426
Izdrukāts 29.07.2026. 23.55 - 8.0 Redakcija
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2011. gada 24. maija noteikumos Nr. 411 "Autopārvadājumu kontroles organizēšanas un īstenošanas kārtība"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Noteikumu grozījumu projekts izstrādāts, ņemot vērā faktu, ka Eiropas Transporta ministru konferences daudzpusējo starptautisko kravas autopārvadājumu atļauju (turpmāk – ETMK atļaujas) sistēmā, kuras viena no 43 dalībvalstīm ir Latvija, no 2026. gada 1. janvāra ETMK atļaujas un tās reģistrācijas žurnāls būs elektroniskā dokumenta formā, kā arī plānots elektronizēt Latvijas starptautisko autopārvadājumu atļaujas (turpmāk – atļaujas) ar atsevišķām ārvalstīm, tāpēc nepieciešams precizēt Valsts ieņēmumu dienesta muitas iestādes darbības, kontrolējot atļaujas un ETMK atļaujas elektroniskā formā.
- Noteikumu grozījumu projekts izstrādāts, lai pilnveidotu autopārvadājumu uzraudzības kārtību, ņemot vērā Komisijas 2022. gada 2. maija Īstenošanas Regulu (ES) Nr. 2022/695,  ar ko paredz noteikumus par to, kā Eiropas Parlamenta un Padomes Direktīvu 2006/22/EK piemērot attiecībā uz vienoto formulu transporta uzņēmumu riska novērtējuma aprēķināšanai, kā arī Eiropas autotransporta uzņēmumu reģistra V3 versijas izstrādi un ieviešanu, kas ļauj apmainīties ar informāciju par pārvadātājiem veiktajām pārbaudēm un konstatētajiem pārkāpumiem uz ceļa citās Eiropas Savienības dalībvalstī.
Saskaņā ar Komisijas 2016. gada 18. marta Regulas (ES) 2016/403, ar ko papildina Eiropas Parlamenta un Padomes Regulu (EK) Nr. 1071/2009 attiecībā uz Savienības noteikumu tādu nopietnu pārkāpumu klasifikāciju, kas var izraisīt autopārvadātāja labas reputācijas zaudēšanu, un ar ko groza Eiropas Parlamenta un Padomes Direktīvas 2006/22/EK III pielikumu (Dokuments attiecas uz EEZ), 2. pielikumu, kas nosaka, ka I pielikumā uzskaitītos smagos (SI) un ļoti smagos (VSI) pārkāpumus, ja tie izdarīti atkārtoti, tās dalībvalsts kompetentā iestāde, kurā pārvadātājs veic uzņēmējdarbību, uzskata par smagākiem pārkāpumiem.
Ņemot vērā, ka visu autopārvadājumu pārkāpumu (ne tikai Eiropas Parlamenta un Padomes 2006. gada 15. marta Regulā (EK) Nr. 561/2006, ar ko paredz dažu sociālās jomas tiesību aktu saskaņošanu saistībā ar autotransportu, groza Padomes Regulu (EEK) Nr. 3821/85 un Padomes Regulu (EK) Nr. 2135/98 un atceļ Padomes Regulu (EEK) Nr. 3820/85 (turpmāk – Regula (EK) 561/2006) un Eiropas Parlamenta un Padomes 2014. gada 4. februāra Regulā (ES) Nr. 165/2014 par tahogrāfiem autotransportā, ar kuru atceļ Padomes Regulu (EEK) Nr. 3821/85 par reģistrācijas kontrolierīcēm, ko izmanto autotransportā, un groza Eiropas Parlamenta un Padomes Regulu (EK) Nr.  561/2006, ar ko paredz dažu sociālās jomas tiesību aktu saskaņošanu saistībā ar autotransportu (turpmāk – Regula (ES) 165/2014) minētos) klasifikācijas mērķis ir panākt mērķtiecīgu pārbaužu veikšanu tiem pārvadātājiem, kas izdara vissmagākos pārkāpumus (MSI) vai vairākus mazāk smagus pārkāpumus (SI, VSI), saskaņā ar Komisijas 2016. gada 18. marta Regulas (ES) 2016/403, ar ko papildina Eiropas Parlamenta un Padomes Regulu (EK) Nr. 1071/2009 attiecībā uz Savienības noteikumu tādu nopietnu pārkāpumu klasifikāciju, kas var izraisīt autopārvadātāja labas reputācijas zaudēšanu, un ar ko groza Eiropas Parlamenta un Padomes Direktīvas ​2006/22/EK III pielikumu (turpmāk – Regula (ES) 2016/403) (Dokuments attiecas uz EEZ), 2. pielikuma pirmo pantu, kas nosaka, ka I pielikumā uzskaitītos smagos (SI) un ļoti smagos (VSI) pārkāpumus, ja tie izdarīti atkārtoti, tās dalībvalsts kompetentā iestāde, kurā pārvadātājs veic uzņēmējdarbību, uzskata par smagākiem pārkāpumiem un Komisijas 2022. gada 2. maija Īstenošanas Regulu (ES) Nr. 2022/694, ar ko Regulu (ES) 2016/403 groza attiecībā uz jauniem nopietniem Savienības noteikumu pārkāpumiem, kuri var izraisīt autopārvadātāja labas reputācijas zaudēšanu, nepieciešams precizēt kārtību, kā autopārvadājumu kontroles institūcijas izmanto informāciju par pārvadātāju izdarītajiem pārkāpumiem un to dalījumu pēc smaguma pakāpes, lai noteiktu, kuros uzņēmumos primāri veikt uzņēmumu pārbaudes, tādējādi nodrošinot uz datiem balstītu lēmumu pieņemšanu, kā to nosaka Ministru kabineta 2011. gada 24. jūnija noteikumos Nr. 411 “Autopārvadājumu kontroles organizēšanas un īstenošanas kārtība” (turpmāk – MK noteikumi Nr. 411) 5. punkts. 
VSIA “Autotransporta direkcija” uzrauga pārvadātājus, ņemot vērā institūcijas saskaņā ar MK noteikumu Nr. 411 36.punktā minētajām veiktajām pārbaudēm un riska novērtējumu atbilstoši Eiropas Parlamenta un Padomes 2009. gada 21. oktobra Regulas (EK) Nr. 1071/2009, ar ko nosaka kopīgus noteikumus par autopārvadātāja profesionālās darbības veikšanas nosacījumiem un atceļ Padomes Direktīvu 96/26/EK, (turpmāk –Regula (EK) Nr. 1071/2009) 12. pantā noteiktajam.
1.2. Mērķis
Mērķa apraksts
Izstrādāt regulējumu, kādā Valsts ieņēmumu dienesta muitas iestāde kontrolē Latvijas izsniegtās atļaujas un ETMK elektroniskās formas atļaujas. Precizēt un papildināt kārtību, kā autopārvadājumu kontroles institūcijas plāno un veic uzņēmumu pārbaudes. 
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Pašlaik MK noteikumos Nr. 411 nav paredzēta kārtība gadījumiem, kad Valsts ieņēmumu dienesta muitas iestāde kontrolē atļauju vai ETMK atļauju un tās reģistrācijas žurnālu elektroniskā formā.
Problēmas un risinājumi
Problēmas apraksts
MK noteikumos Nr. 411 nav noteikts, kādas darbības Valsts ieņēmumu dienesta muitas iestādes amatpersonai jāveic, kontrolējot atļauju elektroniskā formā.
Risinājuma apraksts
Papildināt MK noteikumu Nr. 411 3.3.2.5. apakšpunktu ar nosacījumu, ka, ja atļauja ir elektroniskā formā, tās atbilstību pārvadājuma veidam pārbauda, izmantojot datus transportlīdzekļa vadītāja uzrādītajā mobilajā ierīcē ar ekrānu vai papīra izdrukā. Transportlīdzekļa vadītājam jānodrošina mobilā ierīce ar ekrānu, kurā digitāli saglabāts uzrādāmais dokuments. Par šādām ierīcēm uzskatāmi portatīvie datori, planšetes, viedtālruņi un citas pārnēsājamas elektroniskās iekārtas ar iebūvētu vizuālās informācijas attēlošanas tehnoloģiju.
Kontrolējamās atļaujas sēriju un kārtas numuru līdz 2026.gada 31. decembrim reģistrē muitas informatīvajā sistēmā. Par datu ievadi pēc 2026.gada 31. decembra tiks veikti atsevišķi grozījumi normatīvajos aktos, jo iespējamie scenāriji izriet no pagaidām vēl neapstiprināto projektu par informācijas sistēmas autopārvadājumu jomā veidošanu virzības.
Problēmas apraksts
MK noteikumos Nr. 411 nav noteikts, kādas darbības Valsts ieņēmumu dienesta muitas iestādes kontrolierim jāveic, kontrolējot ETMK atļauju un tās reģistrācijas žurnālu elektroniskā formā.
Risinājuma apraksts
MK noteikumu Nr. 411 3.3.2.6. apakšpunkts izsakāms jaunā redakcijā, kas ietver Valsts ieņēmumu dienesta muitas iestādēm pienākumu pārbaudīt elektroniskā dokumenta formā esošas ETMK atļaujas un tai pievienotā elektroniskā reģistrācijas žurnāla esību mobilajā ierīcē ar ekrānu vai papīra izdrukā, un, izmantojot Starptautiskā Transporta foruma Eiropas transporta ministru konferences atļauju digitālo sistēmu, reģistrē informāciju par robežas šķērsošanu, norādot iebraukšanas vai izbraukšanas virzienu (robežvalstu abreviatūru) un identificējot konkrēto muitas iestādi;
Problēmas apraksts
MK noteikumi Nr. 411 pašreiz nosaka, ka autopārvadājumu kontroles institūcijas, plānojot uzņēmumu pārbaudes, ņem vērā Regulas (EK) 561/2006 un Regulas (ES) 165/2014 noteiktos pārkāpumus, bet ir nepieciešams ņemt vērā visus Regulā (ES) 2016/403 noteiktos autopārvadājumu pārkāpumus.
Risinājuma apraksts
Papildināt MK noteikumus Nr. 411 5.3 punktu ar noteikumu, ka, plānojot uzņēmumu pārbaudes, tiek ņemtas vērā pārkāpumu, kas konstatēti autopārvadājumu kontroles laikā, smaguma pakāpes, un paredzēta mērķtiecīga uzņēmumu pārbaužu veikšana tiem pārvadātājiem, kuriem ir konstatēts vissmagākais pārkāpums (MSI) vai vairāki mazāk smagi pārkāpumi (SI, VSI), kuri summāri pielīdzināmi vissmagākajam pārkāpumam, kā noteikts Regulā (ES) 2016/403.
Minētā punkta piemērošana praksē nozīmē, ka pārbaudes uzņēmuma telpās tiek plānotas, ņemot vērā iepriekšējo pieredzi. Ja ir konstatēts nopietns vai vissmagākais Regulas (EK) 561/2006, Regulas (ES) 165/2014, darba laika organizēšanas vai ceļu satiksmes normu pārkāpums, kā arī vairāki mazāk smagi pārkāpumi, kas summāri pielīdzināmi vissmagākajam, šāds konstatējums kalpo kā papildu rādītājs tam, ka uzņēmuma darbībā varētu pastāvēt sistemātiska neatbilstība. Līdz ar to  rodas pamatots iemesls veikt pārbaudi uzņēmuma telpās, lai padziļināti izvērtētu, vai konstatētie pārkāpumi nav saistīti ar uzņēmuma iekšējās kontroles, darba laika uzskaites, plānošanas vai dokumentācijas sistēmisku nepilnību, nevis tikai ar atsevišķu rīcību vai pārkāpumu konkrētajā pārvadājumā. Pārbaudi neveic, lai iegūtu ziņas par faktiem saistībā ar iespējamu administratīvo pārkāpumu, par kuru jau ir iegūtas ziņas, vai lai iegūtu pierādījumus jau esošā administratīvā pārkāpuma procesā. Pārbaudes mērķis ir pārliecināties, ka uzņēmuma darbībā nepastāv sistemātiska neatbilstība. Pārbaudes veikšanas laikā izmanto uz risku balstītu pieeju.

Ar terminu “konstatēts pārkāpums” saprotams pārkāpums, kas atklāts un dokumentēts kompetentās kontroles institūcijas  amatpersonas veiktās uzraudzības vai kontroles darbības rezultātā, neatkarīgi no tā, vai par attiecīgo pārkāpumu ir pabeigts administratīvā pārkāpuma process.

Vienlaikus ir būtiski norādīt, ka šī norma nav vērsta uz dubultas sodīšanas radīšanu. Uzņēmuma pārbaude kalpo kā uzraudzības pasākums, nevis sodīšanas pasākums un neparedz atkārtotu sankciju piemērošanu par pārkāpumu, par kuru jau uzsākts administratīvā pārkāpuma process.

Ja par konkrētu pārkāpumu ir uzsākts administratīvā pārkāpuma process, turpmākās darbības attiecībā uz šo pārkāpumu tiek veiktas saskaņā ar Administratīvās atbildības likumu. Uzraudzības pasākumi un administratīvā pārkāpuma process netiek īstenoti paralēli attiecībā uz vienu un to pašu pārkāpumu, un pārbaude netiek veikta ar mērķi apiet Administratīvās atbildības likumā noteikto procesuālo kārtību.

Tādējādi tiek nodrošināta uzraudzības funkcijas un administratīvās atbildības piemērošanas procesa nošķiršana un netiek radīta procesuāla dublēšanās.

Tāpat punkts nenosaka pienākumu veikt papildu pārbaudes jau uzsāktā administratīvā pārkāpuma procesā.  Normas mērķis ir noteikt, ka iepriekšēju pārkāpumu esība var būt pamats padziļināti pārbaudīt uzņēmuma telpas, lai pārbaudītu tā darbības atbilstību kopumā.

Savukārt attiecībā uz Eiropas Savienības regulējumu norādāms, ka Eiropas Parlamenta un Padomes 2020. gada 15. jūlija Direktīva (ES) 2020/1057[1] ar kuru grozīta Direktīva 2006/22/EK[2] (turpmāk - Direktīva), nosaka minimālās izpildes nodrošināšanas prasības sociālās jomas tiesību aktu piemērošanai autotransporta nozarē, kā arī paredz dalībvalstu administratīvās sadarbības mehānismus, tostarp izmantojot Iekšējā tirgus informācijas sistēmu saskaņā ar Regulu (ES) Nr. 1024/2012. Saskaņā ar Direktīvas 2006/22/EK 1. pantu tā nosaka minimālos nosacījumus Regulas (EK) Nr. 561/2006 un Regulas (ES) Nr.165/2014 īstenošanai. Izvērtējot noteikumu projektu kopsakarā ar Direktīvu, secināms, ka piedāvātā MK noteikumu Nr. 411 5.3 punkta redakcija  ir saskaņota ar Direktīvu prasībām un nemazina tajā noteikto kontroles līmeni.
Direktīvas 6.pants paredz, ka Pārbaudes uzņēmumu telpās plāno, ņemot vērā iepriekšējo pieredzi attiecībā uz dažādiem transporta un uzņēmumu veidiem. Pārbaudes veic arī tad, ja pārbaudēs uz ceļiem atklāti smagi Regulas (EK) Nr. 561/2006, Regulas (ES) Nr. 165/2014 vai Direktīvas 2002/15/EK pārkāpumi. Tādējādi Direktīva nosaka riskos balstītu plānošanas principu, nevis izsmeļošu vai slēgtu gadījumu uzskaitījumu, kad pārbaudes jāveic. Direktīva neierobežo dalībvalstu rīcības brīvību konkretizēt papildu kritērijus, kas ņemami vērā, plānojot un veicot pārbaudes, ciktāl netiek samazināts kontroles efektivitātes līmenis.
Savukārt Direktīvas 9.pants paredz pārkāpumu klasifikācijas sistēmas piemērošanu un uzsver nepieciešamību ņemt vērā pārkāpumu smagumu. Šī sistēma ir detalizēti noteikta Komisijas Regulā (ES) 2016/403, nosakot vismagākos pārkāpumus (MSI), ļoti smagus pārkāpumus (VSI) un smagus pārkāpumus (SI), kā arī to kumulatīvo izvērtēšanu.
Jaunā MK noteikumu Nr. 411 5.3 punkta redakcija saglabā Direktīvas 6. pantā noteikto principu, ka pārbaudes uzņēmumu telpās plāno, ņemot vērā iepriekšējo pieredzi, un papildus precizē, ka pārbaudes veic arī tad, ja ir konstatēts vismagākais pārkāpums (MSI) vai vairāki mazāk smagi pārkāpumi, kas summāri pielīdzināmi vismagākajam pārkāpumam saskaņā ar Regulu (ES) 2016/403.
MK noteikumu Nr. 411 5.3 punktā lietotais formulējums neizslēdz citus pārbaudes veikšanas pamatus un neaizstāj riskos balstīto plānošanas mehānismu. Līdz ar to jaunais regulējums neparedz, ka pārbaudes drīkst veikt tikai MSI gadījumā, bet gan nosaka papildu  izvērtējamu kritēriju, integrējot ES līmenī noteikto pārkāpumu klasifikācijas sistēmu nacionālajā regulējumā.
Tāpat grozījumi neierobežo tiesības veikt pārbaudi jebkurā uzņēmumā atbilstoši risku izvērtējumam un Direktīvā noteiktajam kontroles plānošanas principam. Netiek atcelts vai sašaurināts Direktīvā paredzētais pienākums nodrošināt efektīvu kontroli, kā arī netiek samazināts Direktīvā noteiktais minimālais kontroles līmenis.
Līdz ar to secināms, ka jaunais regulējums pēc būtības ietver sevī arī iepriekšējā regulējuma saturu, saglabājot riskos balstīto pieeju pārbaudes plānošanā un papildus konkretizējot pārkāpumu smaguma izvērtēšanu atbilstoši Direktīvas 9.pantam un Regulai (ES) 2016/403.


[1] Eiropas Parlamenta un Padomes Direktīva (ES) 2020/1057 (2020. gada 15. jūlijs), ar ko attiecībā uz izpildes nodrošināšanas prasībām groza Direktīvu 2006/22/EK un attiecībā uz Direktīvu 96/71/EK un Direktīvu 2014/67/ES nosaka īpašus noteikumus autotransporta nozarē strādājošo transportlīdzekļu vadītāju norīkošanai darbā, un groza Regulu (ES) Nr. 1024/2012

[2] Eiropas Parlamenta un Padomes Direktīva 2006/22/EK (2006. gada 15. marts) par minimālajiem nosacījumiem Regulu (EK) Nr. 561/2006 un (ES) Nr. 165/2014 un Direktīvas 2002/15/EK īstenošanai attiecībā uz sociālās jomas tiesību aktiem saistībā ar darbībām autotransporta jomā un ar ko atceļ Padomes Direktīvu 88/599/EEK (Dokuments attiecas uz EEZ)
Problēmas apraksts
Saskaņā ar 04.12.2024. likumu "Grozījumi Autoceļu lietošanas nodevas likumā", sākot ar 01.01.2025., ir papildināta Valsts robežsardzes kompetence autoceļu lietošanas nodevas samaksas kontrolē Latvijā un kompetence administratīvā pārkāpuma procesā par autoceļu lietošanas nodevas maksāšanas noteikumu neievērošanu.
 
Risinājuma apraksts
Noteikumus ir nepieciešams papildināt ar jaunu 3.3.1.7. apakšpunktu, nosakot, ka Latvijas Republikas robežšķērsošanas vietās, izņemot robežšķērsošanas vietas, kuras izveidotas uz dzelzceļiem, lidostās un lidlaukos, Valsts robežsardze kontrolē autoceļu lietošanas nodevas samaksas spēkā esību, izmantojot transportlīdzekļu un to vadītāju valsts reģistrā reģistrētos datus.
 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
Ārvalstu starptautiskie kravu pārvadātāji, kuri veic autopārvadājumus, izmantojot atļaujas un ETMK atļaujas. Latvijas pārvadātāji, kuri veic kravu komercpārvadājumus ar kravas transportlīdzekli un pasažieru komercpārvadājumus ar autobusu.
Ietekmes apraksts
Ārvalstu starptautiskiem kravu pārvadātājiem samazināsies gaidīšanas laiks, kas nepieciešams, lai Valsts ieņēmumu dienesta muitas iestāde veiktu atļaujas vai ETMK atļaujas kontroli, jo, salīdzinājumā ar atļaujas un ETMK atļaujas pārbaudi papīra formā, elektroniskajos reģistros par uzrādītā dokumenta atbilstību būs iespējams pārliecināties ātrāk.
Grozījumi nosaka, ka primāri autopārvadājumu kontroles institūcijas uzņēmuma pārbaudes veic uzņēmumiem, kuriem ir konstatēti smagi pārkāpumi, tādējādi  nodrošinot efektīvāku kontroles resursu izmantošanu.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Grozījumi Ministru kabineta 2005. gada 21. jūnija noteikumos Nr. 442 "Kārtība, kādā izsniedzamas, anulējamas vai uz laiku apturamas atļaujas starptautiskajiem kravas pārvadājumiem ar autotransportu".
Pamatojums un apraksts
Eiropas Transporta ministru konferences daudzpusējo starptautisko kravas autopārvadājumu atļauju sistēmā, kuras viena no 43 dalībvalstīm ir Latvija, no 2026.gada 1.janvāra ETMK atļaujas un to reģistrācijas žurnāls būs elektroniskā dokumenta formā, un šī iemesla dēļ nepieciešams pielāgot ETMK atļauju izsniegšanas, izmantošanas un uzskaites procedūras. Vienlaikus administratīvā sloga mazināšanas nolūkā nepieciešams paredzēt iespēju atļaujas sagatavot elektroniskā formā, attiecīgi pielāgojot to izsniegšanas un uzskaites procedūras.
Atbildīgā institūcija
Satiksmes ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
02009R1071
ES tiesību akta datums, izdevējinstitūcija, numurs, veids un nosaukums
Eiropas Parlamenta un Padomes Regula (EK) Nr. 1071/2009 (2009. gada 21. oktobris), ar ko nosaka kopīgus noteikumus par autopārvadātāja profesionālās darbības veikšanas nosacījumiem un atceļ Padomes Direktīvu 96/26/EK
Apraksts
-
5.2. Citas starptautiskās saistības
Vai ir attiecināms?
Jā
Starptautiskā dokumenta nosaukums
-
Apraksts
-
5.3. Cita informācija
Apraksts
Starptautiskā transporta foruma dokuments "ETMK daudzpusējo atļauju kvotas rokasgrāmata 2026” (ECMT Multilateral Quota User Guide 2026)  https://www.itf-oecd.org/sites/default/files/docs/user_guide_2026_e.pdf.

Starptautiskais transporta forums ir OECD II līmeņa programma, kuras ietvaros darbojas Eiropas Transporta Ministru Konferences (ETMK) daudzpusējo atļauju sistēma. ETMK atļaujas ir daudzpusējas atļaujas, kuras izsniedz Starptautiskajā transporta forums un kuras ir paredzētas starptautiskiem kravas komercpārvadājumiem, ko kvotas sistēmas ietvaros veic ETMK dalībvalstīs reģistrētie transporta uzņēmumi gan starp ETMK dalībvalstīm, gan tranzītā caur vienu vai vairākām ETMK dalībvalstīm. Latvija ir Starptautiskā Transporta foruma dalībvalsts, kurai jānodrošina ETMK atļauju izmantošanas nosacījumu kontroles sistēma. Lai nodrošinātu harmonizētu ETMK daudzpusējo atļauju kvotas darbību ir izstrādāta rokasgrāmata, ko vienbalsīgi apstiprinājušas visas dalībvalstis, ieskaitot Latviju.

Attiecībā uz Eiropas Savienības regulējumu norādāms,  Direktīva, nosaka minimālās izpildes nodrošināšanas prasības sociālās jomas tiesību aktu piemērošanai autotransporta nozarē. Saskaņā ar Direktīvas 2006/22/EK 1. pantu tā nosaka minimālos nosacījumus Regulas (EK) Nr. 561/2006 un Regulas (ES) Nr. 165/2014 īstenošanai.

Direktīvas 6. pants paredz, ka pārbaudes uzņēmumu telpās plāno, ņemot vērā iepriekšējo pieredzi attiecībā uz dažādiem transporta un uzņēmumu veidiem, kā arī tās veic gadījumos, kad ceļu pārbaudēs atklāti nopietni pārkāpumi. Minētā prasība Latvijas tiesību sistēmā tika transponēta ar Ministru kabineta 2022. gada 21. jūnija noteikumiem Nr. 355 “Grozījumi Ministru kabineta 2011. gada 24. maija noteikumos Nr. 411 “Autopārvadājumu kontroles organizēšanas un īstenošanas kārtība””.

Izvērtējot noteikumu projektu kopsakarā ar Direktīvu, secināms, ka piedāvātā MK noteikumu Nr. 411 5.3 punkta redakcija saglabā Direktīvas 6. pantā noteikto riskos balstīto pieeju, paredzot, ka pārbaudes uzņēmumu telpās plāno, ņemot vērā iepriekšējo pieredzi, un papildus precizē pārkāpumu smaguma izvērtēšanu, atsaucoties uz Komisijas Regulu (ES) 2016/403, kurā noteikta pārkāpumu klasifikācija (MSI, VSI un SI).

MK noteikumu Nr. 411 5.3 punktā ietvertais formulējums neizslēdz citus pārbaudes veikšanas pamatus un neaizstāj riskos balstīto plānošanas mehānismu, bet tikai precizē papildu izvērtējamu kritēriju. Līdz ar to netiek ierobežotas iestādes tiesības veikt pārbaudes atbilstoši risku izvērtējumam un Direktīvā noteiktajam kontroles plānošanas principam, kā arī netiek samazināts Direktīvā noteiktais minimālais kontroles līmenis.

Ņemot vērā minēto, Direktīvas prasības jau ir transponētas nacionālajā regulējumā, un ar noteikumu projektu tās netiek mainītas vai sašaurinātas. Attiecīgi Direktīvas transponēšanas statuss netiek mainīts.

 
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Parlamenta un Padomes Regula (EK) Nr. 1071/2009 (2009. gada 21. oktobris), ar ko nosaka kopīgus noteikumus par autopārvadātāja profesionālās darbības veikšanas nosacījumiem un atceļ Padomes Direktīvu 96/26/EK

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	Regulas (EK) Nr. 1071/2009 12. panta 1. punkts
	Noteikumu projekta 1.4. apakšpunkts.
	Pārņemtas pilnībā
	Neparedz stingrākas prasības.

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	-

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	-


5.5. 2. tabula. Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei
	Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums
	

	Starptautiskās saistības pasākums/uzdevums
	Projekta vienība, ar ko izpilda A minēto
	Tiek pārņemts pilnībā vai daļēji

	A
	B
	C

	Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām
	Nē

	Cita informācija
	-


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Iekšlietu ministrija, Satiksmes ministrija, Valsts ieņēmumu dienests, Valsts policija, VSIA "Autotransporta direkcija"
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://vktap.mk.gov.lv/public_participations/public_discussions/f5db19a0-e797-4f57-8055-cf5d62954dfd 
6.3. Sabiedrības līdzdalības rezultāti
Publiskās apspriešanas laikā 30.06.2025. - 14.07.2025. nav saņemti priekšlikumi vai iebildumi.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Valsts policija
Iekšlietu digitālais centrs
Valsts ieņēmumu dienests
VSIA "Autotransporta direkcija"
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Jā
	Tiek precizēta Valsts ieņēmumu dienesta muitas iestāžu un kontroles institūciju rīcība attiecībā uz elektronisko starptautisko autopārvadājumu atļauju un Eiropas transporta ministru konferences atļauju pārbaudi, kā arī informācijas reģistrēšanu attiecīgajās informācijas sistēmās.

	5. Tiks veikta iekšējo institūcijas procesu efektivizācija
	Jā
	Elektronisko atļauju un datu pārbaudes izmantošana sekmēs efektīvāku autopārvadājumu kontroles procesu īstenošanu.

	6. Tiks veikta iekšējo institūcijas procesu digitalizācija
	Jā
	Projekts paredz elektronisko starptautisko autopārvadājumu atļauju un digitālā reģistrācijas žurnāla izmantošanu, kā arī informācijas apstrādi un reģistrēšanu informācijas sistēmās.

	7. Tiks veikta iekšējo institūcijas procesu optimizācija
	Jā
	Tiek pilnveidota kontroles procesa norise, izmantojot digitālos risinājumus un samazinot papīra dokumentu apriti.

	8. Cita informācija
	Nē
	-


7.5. Cita informācija
Cita informācija
Projekta īstenošana notiks esošo institūciju funkciju un piešķirto resursu ietvaros.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

